CELEX: 62009CA0056
Language: da
Date: 2010-05-20 00:00:00
Title: Sag C-56/09: Domstolens dom (Anden Afdeling) af 20. maj 2010 — Emiliano Zanotti mod Agenzia delle Entrate — Ufficio Roma 2 (anmodning om præjudiciel afgørelse fra Commissione tributaria provinciale di Roma (Italien)) (Fri udveksling af tjenesteydelser — unionsborgerskab — artikel 18 EF og 49 EF — national lovgivning om indkomstskat — fradragsret i bruttoskatten op til en fast procentdel af samtlige undervisningsudgifter — deltagelse i undervisning ved universitet i anden medlemsstat — pålæggelse af kvantitativ begrænsning — fradragsret for udgifter, for så vidt som de ikke overstiger de afgifter og gebyrer, der skal erlægges for tilsvarende ydelser fra indenlandske offentlige universiteter — pålæggelse af geografisk begrænsning — fradragsret for udgifter, for så vidt som de ikke overstiger de afgifter og gebyrer, der skal erlægges for tilsvarende ydelser fra det indenlandske offentlige universitet, der er tættest beliggende ved den skattepligtiges skattemæssige hjemsted)

3.7.2010   
            
            
               DA
            
            
               Den Europæiske Unions Tidende
            
            
               C 179/9
            
         Domstolens dom (Anden Afdeling) af 20. maj 2010 — Emiliano Zanotti mod Agenzia delle Entrate — Ufficio Roma 2 (anmodning om præjudiciel afgørelse fra Commissione tributaria provinciale di Roma (Italien))
   (Sag C-56/09) (1)
   
   (Fri udveksling af tjenesteydelser - unionsborgerskab - artikel 18 EF og 49 EF - national lovgivning om indkomstskat - fradragsret i bruttoskatten op til en fast procentdel af samtlige undervisningsudgifter - deltagelse i undervisning ved universitet i anden medlemsstat - pålæggelse af kvantitativ begrænsning - fradragsret for udgifter, for så vidt som de ikke overstiger de afgifter og gebyrer, der skal erlægges for tilsvarende ydelser fra indenlandske offentlige universiteter - pålæggelse af geografisk begrænsning - fradragsret for udgifter, for så vidt som de ikke overstiger de afgifter og gebyrer, der skal erlægges for tilsvarende ydelser fra det indenlandske offentlige universitet, der er tættest beliggende ved den skattepligtiges skattemæssige hjemsted)
   2010/C 179/14
   Processprog: italiensk
   
      Den forelæggende ret
   
   Commissione tributaria provinciale di Roma
   
      Parter i hovedsagen
   
   
      Sagsøger: Emiliano Zanotti
   
      Sagsøgt: Agenzia delle Entrate — Ufficio Roma 2
   
      Sagens genstand
   
   Anmodning om præjudiciel afgørelse — Commissione tributaria provinciale di Roma — fortolkning af artikel 149 EF og 151 EF — national indkomstskattelovgivning — fradrag af udgifterne til uddannelse på gymnasialt og universitetsniveau i udlandet i bruttoskatten af den skattepligtige indkomst — begrænsninger
   
      Konklusion
   
   
               1)
            
            
               Artikel 49 EF skal fortolkes således, at:
               
                           —
                        
                        
                           den er til hinder for en national lovgivning, der bestemmer, at de skattepligtige har mulighed for at fratrække udgifter til undervisning ved et universitet i denne medlemsstat i bruttoskatten, men generelt udelukker dette for så vidt angår udgifter til undervisning ved et privat universitet i en anden medlemsstat
                        
                     
                           —
                        
                        
                           den ikke er til hinder for en national lovgivning, der bestemmer, at de skattepligtige har mulighed for at fratrække udgifter til undervisning ved et privat universitet i en anden medlemsstat i bruttoskatten, for så vidt som de ikke overstiger de tilsvarende udgifter, som skal erlægges for deltagelse i lignende undervisning ved det indenlandske offentlige universitet, der er tættest beliggende ved den skattepligtiges skattemæssige hjemsted.
                        
                     
         
               2)
            
            
               Artikel 18 EF skal fortolkes således, at:
               
                           —
                        
                        
                           den er til hinder for en national lovgivning, der bestemmer, at de skattepligtige har mulighed for at fratrække udgifter til undervisning ved et universitet i denne medlemsstat i bruttoskatten, men generelt udelukker dette for så vidt angår udgifter til undervisning ved et universitet i en anden medlemsstat
                        
                     
                           —
                        
                        
                           den ikke er til hinder for en national lovgivning, der bestemmer, at de skattepligtige har mulighed for at fratrække udgifter til undervisning ved et universitet i en anden medlemsstat i bruttoskatten, for så vidt som de ikke overstiger de tilsvarende udgifter, som skal erlægges for deltagelse i lignende undervisning ved det indenlandske offentlige universitet, der er tættest beliggende ved den skattepligtiges skattemæssige hjemsted.
                        
                     
         
      (1)  EUT C 90 af 18.4.2009.